Pomislite na nešto što vas opušta, nešto što vam pruža mir i utočište. Sklopite oči i prepustite se trenutku. Sanjarite...

 I? Jeste li? Na što ste pomislili? Je li to možda bila šetnja beskrajnom zelenom livadom obasjanom toplim suncem ili pješčanom plažom pod zvjezdanim nebom? Možda je to neka vama bliska osoba? Je li to neki malen, ali značajan poklon koji vam pruža osjećaj ljubavi i pažnje? Sanjarnica je vaša tvornica snova! Sanjarnica je malena tvrtka koja izrađuje anđele s ohrabrujućom porukom.

 Anđeli nas paze bezgraničnom ljubavlju i brigom te su nam u svakom trenutku na raspolaganju. Anđeli su poput poštara, oni prenose poruke te stoje uz svakog čovjeka posebno. Zato su oni nešto intimno. U svakoj religiji postoje anđeli s različitim osobinama, no možemo ih smatrati univerzalnim simbolom zaštite, osjećajnosti, mira, utjehe... Anđeli se ljudima često javljaju u snu, a naši vam anđeli pomažu da usnete. Naši anđelčići idealan su poklon za vas ili za vaše bližnje. Oni su znak pažnje, pružaju sigurnost i utjehu. Svaki je naš anđeo unikatan jer ga osobno izrađujemo s potpunom predanošću. Uz svakog anđela dolazi i jedinstvena poruka s posebnim značenjem. Oni su malene krpene lutkice punjene biljem. Zbog biljaka koje same beremo i sušimo te ručne izrade, svaki anđeo ima poseban značaj. Rađeni su od prirodnih materijala koji su biorazgradivi kako bismo ujedno doprinijele okolišu, stoga su idealni za djecu i osobe alergične na umjetne materijale. U svakom se od njih nalazi riža i posebna mješavina sušenog mirisnog bilja. Mogu se zagrijati u pećnici za intenzivniji miris i bolji san. Postoje dvije vrste anđelčića i svaki od njih ima svoju mješavinu bilja koja daje jedinstven miris. Anđeo u plavoj haljini punjen je rižom, osušenim listićima lavande i pšenicom. Plavi anđeo smiruje i opušta, pomaže kod nervoze i uznemirenosti te nesanice. Drugi je anđeo u bijeloj haljini. On je punjen rižom i kamilicom, stoga opušta cijelo tijelo i omekšava mišiće te pomaže kod nesanice. Plavi anđeo ima simboliku prijateljstva, a bijeli ljubavi. Riža u anđelima zagrijava se u pećnici ili u mikrovalnoj pećnici te umiruje bolove, poboljšava cirkulaciju ili jednostavno zagrijava tijelo te zadržava toplinu. Ujedno, kada se anđeo zagrije, ispušta jače mirise za bolji učinak. Poruke priložene uz anđele možete izabrati u našim predlošcima ili naručiti posebnu poruku ovisno o tome kome ga želite pokloniti. Mogu se pokloniti svima: djeci, odraslima ili pak poslovnim partnerima u svim prigodama. Neke od ohrabrujućih poruka odnosno misli vodilja kroz život koje nudimo u našoj ponudi su: *Misli imaju snagu kreirati tvoj život*. *Koristi tu snagu za dobro*.; *Uspjeh ima mnogo boja. Odjeni samo one koje ti pristaju.*; *Ako želiš biti velik, prvo moraš naučiti kako biti malen. Budi malen u velikim stvarima i velik u onim malim. Tako malo i veliko čine cjelinu*.; *Samo je jedan način kako pronaći sreću. Odluči što je sreća za tebe i onda otvori ruke kako bi ta sreća sjela u tvoj dlan.*

 Nadamo se da će naši anđeli donijeti sreću u vaš dom i uveseliti svakoga kome budu poklonjeni te da će poruka istinski ohrabriti primatelja.

 Unaprijed vam zahvaljujemo što ste nas saslušali te nam dali priliku da se predstavimo.

 Vaša Sanjarnica